Ο επόμενος επαγγελματίας του Τουρνουά PGA έχει οχτώ νίκες σε τουρνουά.
ΦΟΙΝΙΞ, ΑΡΙΖΟΝΑ
Είναι ο πρωταθλητής του Αμερικανικού Όπεν το 2017, το 2018,
και ο πρωταθλητής του PGA το 2018 και το 2019.
Να τος! Ο Μπρουκς Κέπκα!
Ο κόσμος θεωρεί το γκολφ άθλημα κυρίων.
Αλλά στην τελική, είναι διαγωνισμός.
Έρχομαι για να νικώ. Όχι για να βγω δεύτερος ή απλώς για τη συμμετοχή.
Θέλουν τον θρόνο μου. Θέλω τον δικό τους.
Η νίκη είναι εθισμός, φίλε.
Είναι ζωή και θάνατος, ας πούμε. Έτσι το σκέφτομαι εγώ.
ΟΙ ΓΚΟΛΦΕΡ
ΕΠΕΙΣΟΔΙΟ 2 ΚΕΡΔΙΖΕΙΣ Ή ΠΑΣ ΣΠΙΤΙ ΣΟΥ
Μικρός, έπαιζες άλλα αθλήματα, Μπρουκς;
-Μπέιζμπολ. -Μπέιζμπολ;
-Έπαιζες για πολύ καιρό; -Ναι, έπαιζα μέχρι 15, 16 ετών;
Δεν χάλασε τη βολή σου στο γκολφ;
Μπα, το λάτρευα. Μακάρι να είχα συνεχίσει.
-Ωραία, Μπρουκς! -Όχι!
Όταν είσαι παιδί, υπάρχουν πολλές δυνατότητες.
Πρώτα, ήθελα να παίζω μπέιζμπολ επαγγελματικά.
Να με πιάσεις!
Άρχισα το γκολφ. Ξαφνικά ήθελα να γίνω επαγγελματίας γκόλφερ.
Αλλά δεν ήμουν ποτέ παιδί θαύμα.
Δεν ήμουν ο Τζόρνταν Σπιθ ούτε ο Τζάστιν Τόμας.
Αυτοί προχώρησαν στους επαγγελματίες από το κολέγιο. Εγώ δεν ήμουν έτσι.
Έλεγαν ότι ποτέ δεν θα είμαι αρκετά καλός, δεν θα κέρδιζα ποτέ τίποτα.
Θα αποδείκνυα ότι κάνουν λάθος.
Καλωσορίστε τον Μπρουκς Κέπκα!
Έτσι, δούλεψα πιο σκληρά από όλους...
για να δείξω πόσο καλός είμαι.
ΑΜΕΡΙΚΑΝΙΚΟ ΟΠΕΝ, 2017
Για το Αμερικάνικο Όπεν.
Ο Κέπκα, πρωταθλητής σε Major τουρνουά.
Μέσα στην ομάδα των αρχηγών του γκολφ,
Τζόρνταν Σπιθ, Ντάστιν Τζόνσον, Τζον Ραμ, Μπράισον ΝτεΣαμπό,
στην πραγματικότητα ο Μπρουκς Κέπκα καθόρισε αυτήν τη γενιά γκόλφερ.
Ο Κέπκα κατακτά το Πρωτάθλημα PGA.
Η κατάκτηση από τον Μπρουκς τεσσάρων Major μέσα σε δυο χρόνια μάλλον θα είναι
το καλύτερο γκολφ των επόμενων δεκαετιών.
Ορίστε. Να ο πρωταθλητής σας!
Για καιρό, έμοιαζε ότι θα κέρδιζε όποτε πατούσε στην εκκίνηση.
Είναι γελοίο γιατί πέρα από τον Τάιγκερ Γουντς,
είναι λίγοι οι παίκτες για τους οποίους το νιώθω.
Ο Μπρουκς Κέπκα, καπάκι το Αμερικανικό Όπεν. Πρωτοφανές.
Ήταν λες κι ήταν ο γητευτής των Major.
Το χτύπησα δυνατά.
Αλλά πάνε λίγα χρόνια από τότε που ήταν ο αρχηγός του PGA.
Ένα, δύο, τρία, τέσσερα...
Ήταν στην κορυφή του κόσμου του γκολφ, το αδιαμφισβήτητο νούμερο ένα.
Αλλά μετά πάλευε με τραυματισμούς. Δεν ήταν πια σε φόρμα.
Για τρία χρόνια, από το '17 ως το '19, ήμουν ο καλύτερος στον κόσμο.
Αλλά σίγουρα είχα πολλούς τραυματισμούς.
Ένα, δύο, τρία. Πάμε. Έλα.
Την τελευταία διετία, ήταν το γόνατο αριστερά, μετά δεξιά, μετά ο γοφός μου.
Ήταν απανωτά, το ένα μετά το άλλο.
Δύο.
Το 'πιασα. Πολύ ωραία.
Θέλω απλώς να μπορώ να παίξω μια σεζόν υγιής.
Τότε μπορώ να ανταγωνιστώ τους κορυφαίους παίκτες.
Αυτό επιδιώκεις.
ΦΟΙΝΙΞ, ΑΡΙΖΟΝΑ
ΜΠΡΟΥΚΣ ΚΕΠΚΑ
Ακόμα παίζεις με 33!
Επιλέγω τα νούμερά μου.
Το αγαπημένο νούμερο της Τζένα είναι το 33.
Αρραβωνιαστήκαμε στις 3 Μαρτίου,
οπότε είπα, γιατί να μην πάρω το 33;
Έστειλα μήνυμα στον Μπρουκς.
Συνεχίσαμε να ανταλλάσσουμε μηνύματα και τελικά συναντηθήκαμε το 2015.
Και τώρα παντρευόμαστε.
Πρέπει να τα μαρκάρω.
Όταν εκνευρίζεσαι,
είναι πιο εύκολα αν, κοιτώντας κάτω, βλέπεις κάτι που σου αρέσει.
Ο Τόμι Φλίτγουντ ζωγραφίζει μια χαμογελαστή φατσούλα στην μπάλα του.
Βοηθά με το χτύπημα.
Πιστεύω ότι πρέπει να κυνηγάς ό,τι λαχταράς, κι ο Μπρουκς είναι το ίδιο.
Θέλει να κερδίζει. Να ξαναγίνει το νούμερο ένα.
Τζεφ, είσαι καλά;
ΤΖΕΦ ΠΙΡΣ ΠΡΟΠΟΝΗΤΗΣ ΤΟΥ ΜΠΡΟΥΚΣ
Έφυγε!
Κόουβ, έξω. Πήγαινε, αντίο.
Ευχαριστώ. Άσ' την.
Όταν πηγαίνω σε τουρνουά, η ψυχολογία είναι το πιο σημαντικό.
Χτυπώ πολύ καλά. Μ' αρέσει το πώς χτυπώ.
Το πρόσωπο σχεδόν δείχνει προς τον στόχο.
Ξέρω ότι μπορώ να επανέλθω. Είμαι μέσα στα πράγματα.
Έρχεται. Το βλέπω από μακριά. Έχω να κάνω μια δουλειά.
-Καλή ενέργεια. Μπράβο. -Έχει δυνατά δόντια.
Είναι το 84ο τουρνουά WM Φοίνιξ Όπεν.
Σ' αυτό το τουρνουά, αντίθετα με όλα τα άλλα στο PGA,
ακούγεται η φωνή των φαν.
Πάμε, γαμώτο!
Το Waste Management Open είναι η καλύτερη βδομάδα της χρονιάς.
Είναι το μεγαλύτερο πάρτι των τουρνουά.
Η σεζόν φτάνει στο αποκορύφωμά της.
Η 16η τρύπα είναι μια απαράμιλλη σκηνή στο γκολφ.
Έχει 15.000 άτομα που ουρλιάζουν. Ποτέ δεν έχει ησυχία.
Σε γιουχάρουν αν κάνεις κακή βολή.
Αν κάνεις μακρινή βολή, ίσως σου πετάξουν μπίρες.
Καλωσορίζουμε τον δις πρωταθλητή στο WN Φοίνιξ Όπεν, Μπρουκς Κέπκα.
Πώς νιώθεις που γύρισες φέτος;
Είμαι πεπεισμένος ότι έχω εξελιχθεί από όλες τις προηγούμενες χρονιές,
από άποψη παιχνιδιού.
Έτσι, ελπίζω να έχω μια καλή εβδομάδα.
Είναι το σπουδαιότερο τουρνουά του Τουρνουά PGA για τους φαν.
Το λατρεύω. Σχεδόν σαν να 'ναι αληθινό άθλημα.
Λατρεύω να παίζω στο Φοίνιξ Όπεν. Είναι το αγαπημένο μου.
Κέρδισα το 2015 και μετά ξανά πέρυσι.
Ευχαριστώ. Είσαι ο καλύτερος!
Για τον Μπρουκς, υπάρχει τεράστια πίεση να επανέλθει στον κύκλο των νικητών,
όχι μόνο να αποδείξει σε όλους ότι ακόμα μπορεί να το κάνει,
αλλά και στον εαυτό του ότι είναι στον σωστό δρόμο.
Νέος πρωταθλητής! Ο Μέγας Μπρουκς!
Υπάρχουν απίθανοι γκόλφερ που έβγαλαν 50 εκατομμύρια δολάρια,
που ήταν επανειλημμένα στην πρώτη δεκάδα.
Όταν αποσυρθούν, δεν θα τους θυμούνται.
Θυμόμαστε ποιος κέρδισε τα πιο πολλά.
Όχι!
Στο γκολφ, λατρεύω τον ανταγωνισμό.
Παλεύω για να κερδίσω.
Έτοιμος να παίξω.
Πήγαινα να τεντωθώ και να φάω κάτι.
Οι νίκες είναι αυτό που καθορίζει τη σεζόν για εμένα.
Μόνο ό,τι το πετυχαίνει αυτό έχει σημασία.
Ωραία.
Δύσκολα κερδίζεις εδώ. Υπάρχουν πολλοί ταλαντούχοι παίκτες.
Στα τουρνουά, ο Μπρουκς λέει
"Θα κερδίσω το τουρνουά και την κάνω".
Είχαμε τέσσερις μέρες καλό γκολφ που μπορεί να γίνει ένα τέλειο φινάλε.
Μένουν τρεις τρύπες για τον Μπρουκς Κέπκα που έχει άλλες δύο νίκες εδώ.
Κι ο Σκότι Σέφλερ που επιδιώκει την πρώτη του νίκη στο PGA.
Ο Κέπκα αρχίζει να διεκδικεί τον τίτλο στο Φοίνιξ.
Είναι ο χώρος του, η αρένα του. Έχει την ευκαιρία να κερδίσει το τουρνουά.
Περιμένεις να κερδίσει.
Όχι.
Είναι πάρα πολύ μακριά, γαμώτο.
Ο Σκότι Σέφλερ, τώρα μόνο μία πίσω.
Τη στέλνει στον ουρανό. Δείχνει καλό.
Βρήκε το green.
Είμαι στο περιθώριο για καιρό.
Δημιουργήθηκαν κακές συνήθειες. Πρέπει να το αλλάξω αυτό.
Μια μικρή βολή chip and run εδώ για τον Κέπκα.
Πρέπει να το κάνω. Αν δεν το κάνω, δεν μπορώ να ρεζιλευτώ έτσι.
Αυτό κάνουν οι σπουδαίοι. Ενώ είναι στριμωγμένοι, τα καταφέρνουν.
Τρία πίσω. Καμιά ελπίδα.
Πολύ απογοητευτικό bogey. Οι δυσκολίες συνεχίζονται για τον Μπρουκς.
Δεν κέρδισα. Κακώς, νομίζω.
Έχασα μια καλή ευκαιρία να νιώσω ότι θα ξεκινούσα δυνατά τη σεζόν.
Απογοητεύομαι γιατί είμαι επαγγελματίας γκόλφερ.
Σκότι!
Ο Σκότι Σέφλερ.
Θα είναι η πρώτη νίκη, Τζιμ;
Ο Σκότι Σέφλερ είναι ο νικητής του τουρνουά για πρώτη φορά.
ΝΙΚΗΤΗΣ, WM ΦΟΙΝΙΞ ΟΠΕΝ
Πώς σου φάνηκε το παιχνίδι σου;
-Απλώς δεν έπαιξα αρκετά καλά σήμερα. -Σου έμαθε κάτι αυτό;
Τι να δουλέψεις στο γήπεδο και να εξελιχθείς, ή...
-Βασικά, όχι. -Όχι;
Μερικές φορές απλώς έχεις μια μέτρια μέρα. Είναι αυτό που είναι.
-Εύκολο. Ευχαριστώ. -Ναι.
Από το 2017 ως το 2019, όποτε έβλεπες τον Κέπκα στις βαθμολογίες,
ήξερες ότι αυτόν πρέπει να νικήσεις.
Το WM Φοίνιξ Όπεν ήταν μια ευκαιρία γι' αυτόν να πει "Επανήλθα",
αλλά δεν το έκανε.
Όλοι αναρωτιούνται τι συμβαίνει με τον Μπρουκς Κέπκα.
ΤΖΟΥΠΙΤΕΡ, ΦΛΟΡΙΝΤΑ
Σκόπευα να δω τι χρειάζομαι για τον γάμο.
Μπρουκς!
-Γεια. -Γεια.
-Πώς είσαι; -Έφερα ντόνατ, αν θες.
Ο χοντρός κώλος μου δεν τα χρειάζεται.
-Εντάξει. -Δεν θα πάρω.
Τα θέλω, αλλά δεν τα χρειάζομαι.
Έφυγα με τη σκέψη "Έχω ένα τουρνουά γκολφ όπου έχω ευκαιρία να κερδίσω,
αλλά δεν κερδίζω. Τι διάολο;"
Είχα μια φριχτή βολή στη 16.
Έκανα ένα χαζό bogey που ήταν λίγο πολύ μια κλοτσιά στα αχαμνά.
Δεν χρειάζομαι... Έχω τα...
Μάλλον θα είναι... Δεν με βλέπω να το φορώ ποτέ,
αλλά είναι η τελευταία ευκαιρία να το βάλω γιατί λέει "Μέλλουσα κα Κέπκα".
Παλιά, στο σπίτι ξεχνιόμουν από το παιχνίδι.
Αυτό το φοράς πάνω από μπικίνι.
-Είναι... -Πολύ νυφικό.
Φοβερό κάλυμμα, ε;
Αλλά τελευταία, δεν μπορώ να σκεφτώ πώς να το κλείσω, διότι παίζω πολύ χάλια.
Αυτή η μαλακία σε κατατρώει.
Και μετά, την Τετάρτη.
Τέλεια.
Η Τζένα μού μιλά, κι εγώ σκέφτομαι το χτύπημά μου στο γκολφ.
Είναι από εκείνες τις φάσεις. Έχασα την αυτοπεποίθησή μου.
Αν τη χάσεις, δύσκολα την ανακτάς αμέσως.
Κατά τα πρώτα μας χρόνια μαζί, κέρδιζε όλη την ώρα.
Δεν υπήρχαν πολλές δυσκολίες.
Αλλά τώρα, στο πίσω μέρος του μυαλού του,
ακούει "Δεν μπορείς να το κάνεις. Δεν θα το κάνεις".
Ανησυχώ για το μέλλον.
Όχι, στην άλλη πλευρά. Έλα.
Όλη η καριέρα μου ήταν ανοδική,
και ξαφνικά βρέθηκα... Ας μην πω, από την άλλη μεριά,
αλλά λες "Μας έχει πάρει η κατηφόρα".
Πήδα! Κόουβ!
Δεν έχω ξαναβασανιστεί τόσο στη ζωή μου.
Πρέπει να ξεκολλήσω, προτού είναι αργά.
Έχει ουρά γι' αυτό.
-Τέλεια. Ποια γεύση είναι αυτή; -Είναι το Μαίρη Κομπούτσα.
Ωραίο.
-Τέλειο. -Αυτό να πάρουμε.
Από μικρός ονειρευόμουν να παίξω στο Τουρνουά PGA,
οπότε προσπαθώ να το απολαμβάνω.
Έχει πολλή πλάκα.
Ευχαριστώ.
Το να νικάς είναι μια δεξιότητα. Τα κατάφερα στο γκολφ εφήβων.
Τα κατάφερα στο γκολφ ερασιτεχνών.
Κέρδισα δύο φορές στο Τουρνουά Korn Ferry. Εκείνη η πρώτη νίκη στο Φοίνιξ είχε πλάκα.
Πόσες φορές θα κερδίσεις στο PGA;
Είναι καλό.
Προτιμώ την αλμυρή καραμέλα.
Κι αυτό είναι καλό.
Ο κόσμος μου στο γήπεδο έχει αλλάξει λίγο, αλλά όταν γυρίσω σπίτι, όλα είναι τα ίδια.
Μόλις παντρεύτηκες, τι σου έκανε η γυναίκα σου; Νάτσος;
Δεν φέρνω τους κακούς γύρους στο σπίτι. Δεν χαλώ τη βραδιά μου.
Δεν λέω ότι πρέπει να κερδίσω τόσα τουρνουά,
ή να κερδίσω τώρα, ή να κάνω κάτι συγκριμένο.
Απλώς θα πάω στο τουρνουά και θα βάλω τα δυνατά μου.
ΔΥΟ ΜΗΝΕΣ ΑΡΓΟΤΕΡΑ
Ποτέ δεν ήμουν άτομο με προσδοκίες.
Απλώς δουλεύω σκληρά, και τα υπόλοιπα δεν είναι στο χέρι μου.
Πρόσφατα, η ιστορία ήταν ότι ο Σκότι Σέφλερ,
δέκατος πέμπτος παγκοσμίως,
δεν είχε καμία ατομική νίκη.
Τι στο καλό άλλαξε;
Ο Σκότι Σέφλερ αναδύθηκε πρόσφατα στο Σκότσντεϊλ
και να τος τώρα, στην κορυφή της βαθμολογίας.
Ο Σκότι Σέφλερ με άλλη μια γρήγορη νίκη.
Τα αποτελέσματα μιλάνε από μόνα τους.
Μας ξάφνιασε όλους, μέσα σε δύο μήνες.
Μα τι πορεία διέγραψε ο Σέφλερ!
Μπες μέσα!
Τι τέλειο!
Απίστευτα γρήγορη άνοδος.
Κέρδισε τρεις από τους πέντε αγώνες του. Δεν συγκρίνεται με άλλον.
Αυτό μου αρέσει.
Είναι ο πιο δημοφιλής γκόλφερ.
ΛΕΣΧΗ ΓΚΟΛΦ ΜΕΝΤΑΛΙΣΤ ΤΖΟΥΠΙΤΕΡ, ΦΛΟΡΙΝΤΑ
Προσπαθώ να το νιώσω.
Όταν ήμουν στα καλύτερά μου, κι ας μην ξέρω από στατιστικά,
ξέρω ότι ήμουν ο καλύτερος εντός 2,5 μ. σ' όλο αυτό το κομμάτι.
Και τώρα μάλλον είμαι ο χειρότερος. Οπότε, τώρα δυσκολεύομαι.
Ήταν πολύ χάλια.
Το γκολφ είναι τρελό γιατί αν είσαι καλός, νιώθεις ότι πάντα θα 'σαι καλός.
Κι αν δεν είσαι, ότι δεν θα γίνεις ποτέ. Κάπως έτσι νιώθω τώρα στο green.
Όταν έπαιζα τέλεια, ψυχολογικά ήμουν στο καλύτερο σημείο,
όσο δυνατός ψυχολογικά χρειαζόταν να είμαι για να κερδίζω.
Κι εκεί πρέπει να επανέλθω.
Για τον Μπρουκς, σημασία έχει μόνο η νίκη.
Του στοιχίζει που το έχει χάσει αυτό.
Δύσκολα λες σε επαγγελματία γκόλφερ "Είναι απλώς γκολφ".
Κανείς δεν είχε πιο πολλή αυτοπεποίθηση από τον Κέπκα.
Έτσι, είναι ο τελευταίος που θα περίμενες να πάρει την κατιούσα.
Είναι μια κρίση αυτοπεποίθησης. Το γκολφ είναι περίεργο.
Μερικές φορές, δεν υπάρχει λογική. Συμβαίνει εν ριπή οφθαλμού.
Το ότι ένας παίκτης της αξίας του έφτασε εκεί,
δείχνει πόσο ψυχολογικά βάναυσο είναι αυτό το παιχνίδι.
Άρα, έχεις ένα τρόπαιο PGA, ένα από το Αμερικανικό Όπεν,
ένα για τις περισσότερες βδομάδες στο νούμερο ένα.
Αλλά έβαλα μόνο τα μεγάλα εκεί πάνω,
για να μου θυμίζω ότι έχω ακόμα πολλά μεγάλα να κερδίσω.
Η Αγκούστα είναι στο κέντρο.
Απλώς λέω, αυτό είναι.
Ναι. Ισχύει.
Αλλά τελευταία είναι χάλια.
Ενίοτε, πρέπει να ωριμάσεις και να ξαναβγείς εκεί έξω.
Έχει ενδιαφέρον, είναι καθαρά ψυχολογικό. Το σκέφτεσαι υπερβολικά.
Έτσι; Ποιος παίζει καλύτερα τώρα; Ο Σκότι Σέφλερ, με διαφορά.
Σας εγγυώμαι πως αν τον ρωτήσετε τι σκέφτεται γι' αυτό, θα πει "Τίποτα".
Ο καλύτερος παίκτης του κόσμου δεν έχει καμία σκέψη,
άρα εσύ γιατί σκοτίζεσαι;
Θες να γίνεις ο καλύτερος, άρα, αν ο Σκότι δεν το κάνει,
εγώ γιατί το κάνω;
Δεν ξέρω.
Οι καλύτεροι γκόλφερ στα ιστορικά ανέκαθεν αναδεικνύονταν στα μεγάλα τουρνουά.
Οπότε, τώρα δεν μπορώ καν...
Στο μυαλό μου, λέω "Ωραία, με βλέπω εκεί".
Πρέπει να κερδίσω. Έτσι παίζεις.
ΝΤΑΛΑΣ, ΤΕΞΑΣ
ΠΕΝΤΕ ΜΕΡΕΣ ΠΡΙΝ ΤΟ ΤΟΥΡΝΟΥΑ ΜΑΣΤΕΡΣ
Ό,τι κι αν κάνω, με καθοδηγεί ο Κύριος.
Είναι το θεμέλιο για όλη μου τη ζωή.
Είναι μετρημένες οι φορές στην καριέρα σου που θα παίξεις φοβερό γκολφ.
Το έχεις δει να συμβαίνει.
Ο Μπρουκς Κέπκα είχε διαστήματα που έπαιζε πολύ καλό γκολφ.
Απλώς βάζω τα δυνατά μου. Επιμένω.
Ακόμα κι αν βάλεις τα δυνατά σου, νιώθεις πόσο δύσκολο άθλημα είναι.
Κοιμήθηκες γρήγορα χθες;
-Αν κοιμήθηκα καλά; -Ναι.
Ναι.
Ήμουν κουρασμένος.
Να δεις πώς οδηγεί ο τύπος στο ντοκιμαντέρ του Netflix για τη F1.
Είμαι έτοιμος.
Να, το Μάστερς, η καλύτερη εβδομάδα του χρόνου.
Παίζουν οι 20 κορυφαίοι γκόλφερ.
Η λίστα είναι μάλλον μεγαλύτερη.
Ανυπομονώ για τα πλήθη.
-Είναι το καλύτερο. -Ναι.
Έχουν μαζευτεί οι καλύτεροι παίκτες,
στο καλύτερο γήπεδο του γκολφ, στο κορυφαίο τουρνουά.
Ανυπομονώ.
-Καλώς τον. Πώς είστε; -Ωραία.
Καλημέρα. Πώς πάει;
Γεια! Καλώς ήρθες.
Ευχαριστώ. Χαίρομαι που ξανάρθα.
ΑΓΚΟΥΣΤΑ, ΤΖΟΡΤΖΙΑ
ΤΟΥΡΝΟΥΑ ΜΑΣΤΕΡΣ ΕΘΝΙΚΗ ΛΕΣΧΗ ΓΚΟΛΦ ΑΓΚΟΥΣΤΑ
Πώς νιώθεις;
Πολύ καλά. Η σεζόν των Major. Τώρα πρέπει να παίξεις καλά.
-Και τι λες για τις 11 και 15; -Μ' αρέσουν όσα έκαναν στην 11.
Το Μάστερς είναι το μεγαλύτερο τουρνουά στο γκολφ.
Το Κεντάκι Ντέρμπι, το Σούπερ Μπόουλ του γκολφ.
Με το εμβληματικό πράσινο σακάκι.
Παίζουν στο ίδιο γήπεδο, την Εθνική Λέσχη Αγκούστα, κάθε χρόνο.
Είναι ένα από τα πιο εκλεκτά γήπεδα του κόσμου.
Όλοι οι σημαντικοί έχουν κερδίσει στην Αγκούστα.
Ο Τάιγκερ Γουντς στο Augusta National.
Του συνέβη ένα πραγματικά τρελό συμβάν.
Παραλίγο να πεθάνει. Παραλίγο να κοπεί το πόδι του.
Πάνε μόνο 15 μήνες. Είναι απίστευτο γαμώτο.
Είμαι άφωνος.
Ο κόσμος δεν πίστευε ότι θα βλέπαμε τον Τάιγκερ Γουντς στο Μάστερς του 2022.
Παραλίγο θα πέθαινε σε ένα τροχαίο. Ήταν τυχερός που έζησε.
Και μόνο που μπόρεσε να είναι στο Μάστερς, που σκέφτεται να αγωνιστεί εκεί,
είναι από τα πιο απίθανα κατορθώματα που έχουμε δει στον αθλητισμό.
Το γκολφ στα Major διαφέρει.
Η παρουσία του Τάιγκερ ανεβάζει όλο το τουρνουά σε άλλο επίπεδο.
Να 'μαστε, βδομάδα του Μάστερς. Θα είναι δύσκολα, αλλά είμαι έτοιμος.
Θεωρείτε ότι θα κερδίσετε το Μάστερς;
Ναι.
Ευχαριστώ. Καλή τύχη.
Ωραία. Ευχαριστώ.
Θέλω φωτογραφία με την Τζένα.
-Κι εγώ. Θα της πω ότι την έψαχνες. -Ευχαριστώ. Καλή τύχη.
Δεν υπάρχει κάτι μεγαλύτερο στο γκολφ από το φετινό Μάστερς.
-Γεια! Πώς είσαι; -Γεια! Πώς πάει;
-Νέα σελίδα. -Ναι, κύριε.
Πενήντα δύο.
Τα Major τουρνουά έχουν κάτι διαφορετικό.
Είναι ο κολοφώνας του αθλήματος. Σε καθορίζουν.
-Ευχαριστώ. -Χαρήκαμε.
Όποτε μπαίνεις, απλώς βλέπεις...
Θες να δεις τη φάτσα σου εκεί. Αυτό θέλεις να δεις.
Πάντα υπήρχαν ερωτήσεις γύρω από τον Κέπκα.
Πάντα αποδεικνύει ότι κάνουν λάθος γι' αυτόν στα μεγάλα τουρνουά.
Άρα, θα κάνει εδώ την επάνοδό του ο Μπρουκς
ή παρακολουθούμε το τέλος μιας εποχής;
Θέλει μόνο μία βδομάδα.
6:00 Π.Μ., ΠΕΜΠΤΗ
Έχω ξαναξεχάσει το μπαστούνι μου.
Στο PGA στο Σάρλοτ προ τετραετίας, σηκώθηκα κι έφυγα, αλήθεια.
Φτάσαμε στο γήπεδο, πουθενά τα μπαστούνια.
ΠΡΩΤΟΣ ΓΥΡΟΣ, ΠΕΜΠΤΗ
Πέμπτη στην Αγκούστα. Πρώτος γύρος του Μάστερς.
Ο ήλιος λάμπει. Το τοπίο θα ξεκαθαρίσει, καθώς προχωράμε προς την Κυριακή.
-Γεια. -Είναι η βδομάδα σου, ναι;
Ευχαριστώ.
Παίξε καλά. Σ' αγαπώ. Να περάσεις καλά.
Σκέφτομαι το τελευταίο Major που κέρδισα.
Θα έδινα όσα έχω βγάλει σ' αυτό το παιχνίδι,
μόνο και μόνο για να ξανανιώσω έτσι για μια ώρα.
Μόνο αν κερδίσω ένα Major θα είναι πετυχημένη η σεζόν.
Ο Μπρουκς Κέπκα πάει για μακρινή βολή.
Θέλω μόνο μία βολή. Να νιώσω κάτι.
Παίζεις χάλια. Κάνεις ένα σουίνγκ και νιώθεις κάτι. Λες "Το βρήκα!"
Αυτό περιμένω.
Από κάπου πρέπει να ξεκινήσεις.
Μα τι βολή!
Πάμε.
Έλα. Ας τη βάλουμε μέσα.
Ο Μπρουκς πάει για birdie.
Ορίστε.
Έτσι μπράβο!
-Ορίστε. -Το υπολόγισε καλά.
ΤΡΥΠΑ 9
Ο Κέπκα πηγαίνει προς τη σωστή κατεύθυνση.
Σε κάθε Major, είναι από αυτούς που παρακολουθούμε.
Πολύ ωραία.
Ωραία, καλό putt.
Πήρε φόρα μετά από μερικά birdie.
-Ο πρώτος στον κόσμο, Σκότι Σέφλερ. -Μ' αυτό θέλει να σώσει το par.
Δείχνει μεγάλη αυτοπεποίθηση. Ορίστε, τρομερή αυτοπεποίθηση.
Όποτε θες να παίξεις καλά, θα το εκμεταλλευτείς.
Αλλά μην παίρνεις σοβαρά τον εαυτό σου.
Η Μέρεντιθ έτρωγε ποπκόρν στο κρεβάτι, όταν πηγαίνουμε σε ξενοδοχεία.
Ό,τι χειρότερο.
-Ήταν απαίσιο. -Ψίχουλα;
Παντού. Κάθομαι με το μποξεράκι, προσπαθώ να κοιμηθώ, παντού σκατά.
Στην πλάτη μου. "Μέρεντιθ, πρέπει..." Λέει "Τι; Δεν πρόσεξα τίποτα".
Τέλειο.
Γεια, μωρό μου.
Όμως, όταν έρθει η ώρα να κάνω τη βολή, να είμαι σοβαρός, είμαι συγκεντρωμένος.
Είναι ένα υπέροχο wedge από τον πρώτο στον κόσμο.
Μ' αυτό θα ισοβαθμήσει στην κορυφή.
Τα κατάφερε!
Οι θεατές άρχισαν να μαζεύονται εδώ από καιρό.
Ήθελαν να δουν τον Τάιγκερ.
Πάμε στην 11.
Ο Κέπκα για το par του.
-Ας τους δώσουμε κάτι να χαρούν. -Έτσι.
Θεούλη μου.
Έλεος, αυτό είναι...
Τι ήταν; 1,20 μ., 1,50 μ.;
Ένα κακό πέντε.
Να δούμε αν θα το επανορθώσουμε.
ΤΡΥΠΑ 12
Έλεος.
Γαμώτο.
Όταν μιλάς για τους κορυφαίους γκόλφερ, την ψηλότερη βαθμίδα,
η μηχανική διαφορά είναι μικροσκοπική.
Η ψυχολογία τα κρίνει όλα.
-Ακόμα παίζουμε. -Ευχαριστώ.
Ώρα για eagle στη 13.
-Ναι. -Του αρέσει. Την έχει στο τσεπάκι.
Έχουν πολύ χρόνο για να αρχίσουν να το υπεραναλύουν.
Δεν θα έχει πολλή πλάκα.
Και συνήθως είναι αυτό που κάνει τη μεγαλύτερη διαφορά.
Ο Κέπκα, με bogey που θα του στοιχίσουν εδώ στις δεύτερες εννιά τρύπες.
Χάλια η γλώσσα του σώματος.
Ο Μπρουκς τελειώνει με ένα απογοητευτικό 75.
Θα πρέπει να παίξει τέλεια αύριο,
αν θέλει να προκριθεί παρακάτω.
Τα επαγγελματικά τουρνουά γκολφ έχουν 72 τρύπες.
Παίζονται σε τέσσερις μέρες. Στη μέση υπάρχει όριο πρόκρισης.
Μόνο οι κορυφαίοι θα παίξουν το Σαββατοκύριακο.
Μόνο οι κορυφαίοι θα βγάλουν λεφτά.
Έτσι, αν ένας κορυφαίος επαγγελματίας δεν προκριθεί για το Σαββατοκύριακο,
είναι η πιο σίγουρη ένδειξη αποτυχίας στο γκολφ.
Τα λέμε αύριο, ναι;
ΙΣΟΒΑΘΜΕΙ 3. ΣΚΟΤΙ ΣΕΦΛΕΡ: -3
ΙΣΟΒΑΘΜΕΙ 60. ΜΠΡΟΥΚΣ ΚΕΠΚΑ: +3
Αλήθεια λέω, δεν μπορώ να τους συναγωνίζομαι κάθε βδομάδα.
Κάποιος όπως ο Σκότι μπορεί να κάνει 63 κάθε μέρα.
Δεν ξέρω.
Το γκολφ είναι δύσκολο. Δεν θα κερδίζεις πάντα.
Όταν έχει αυτήν την αρνητική ψυχολογία, δυσκολεύομαι γιατί...
Εγώ πάντα βλέπω το φως στην άκρη του τούνελ.
Είναι αστείο γιατί όταν ξεκίνησα στο τουρνουά, έλεγα
"Ωραία. Τα κατάφερα. Τέλεια. Τώρα πάμε να προκριθούμε".
Και τώρα είναι σαν να πήρα μια γεύση απ' αυτό.
Είναι το μόνο που θέλω. Να κερδίζω. Αυτό είναι όλο. Απλό.
Κερδίζεις ή πας σπίτι σου.
Ξεκινώντας αύριο, θα βάλω τα δυνατά μου.
Περισσότερες σημαίες.
Μέσα σε λίγες τρύπες, ξέρεις πώς θα 'ναι η τύχη σου.
Γρήγορα βλέπεις αν σήμερα είναι η μέρα σου ή όχι.
Είναι Παρασκευή στο Αγκούστα Νάσιοναλ. Τι σας έχουμε σήμερα!
Τι βολή από τον Τάιγκερ Γουντς!
Ο Τάιγκερ ορίζει το σκηνικό.
Τώρα, είναι μόνο ο Σκότι Σέφλερ.
Εμπρός!
Δεν μπορώ να σκεφτώ κάποια εφάμιλλη άνοδο σε οποιοδήποτε άθλημα,
από την πρώτη σου νίκη,
να φτάνεις μέσα σε σχεδόν έξι βδομάδες να κατατάσσεσαι πρώτος παγκοσμίως.
Πολλά μεγάλα ονόματα στο όριο πρόκρισης.
Ο Τζόρνταν Σπιθ δείχνει λίγο εκνευρισμό.
Ο Κέπκα ελπίζει να παίξει το Σαββατοκύριακο.
Φορ!
Σήμερα, λίγα του πήγαν καλά.
Όχι!
Ο άνεμος το σακάτεψε.
Το putter έχει κρυώσει τελευταία.
Όταν τα πας καλά στο Αγκούστα Νάσιοναλ, το λατρεύεις.
Όταν δεν πάει καλά, θες να πάρεις την μπάλα σου και να φύγεις.
-Σοκαριστικές δεύτερες εννιά τρύπες. Ίαν; -Φριχτό.
Το ενδιαφέρον τώρα είναι ο Σκότι Σέφλερ στην κορυφή.
Έχει πάρει τον έλεγχο του τουρνουά.
Ο Τάιγκερ Γουντς επιδιώκει το par.
Είναι απίστευτο. Ο Τάιγκερ Γουντς στο συν ένα,
αγωνιστικός, προκρίνεται για το Σαββατοκύριακο.
Ο Κέπκα που παίζει από τις πευκοβελόνες.
Λάσπη.
Είχε λάσπη σ' αυτό, να πάρει.
Απογοήτευση που είναι έξω από το όριο πρόκρισης.
Πόσο καμαρώνεις για τον εαυτό σου;
Απίθανο κατόρθωμα στη θέση που είσαι.
Είμαι...
Δεν έχω παίξει σε πολλά τουρνουά τελευταία, οπότε έχω σκουριάσει λίγο.
Σιγά σιγά επανέρχομαι.
Άνετα θα μπορούσα να αποκλειστώ σήμερα, αλλά έμεινα.
Θα 'ναι συναρπαστικά. Θα το απολαύσουν όλοι.
Ο Κέπκα είχε μια δύσκολη μέρα.
Έκανε μόνο τρία birdie στις πρώτες 36 τρύπες,
και το τουρνουά τελείωσε γι' αυτόν.
ΜΠΡΟΥΚΣ ΚΕΠΚΑ: +6
Πήγαινα στην Αγκούστα για να κερδίσω,
οπότε ήταν απογοητευτικό να φύγω γιατί δεν προκρίθηκα.
Ένιωθα ντροπιασμένος.
Ποτέ δεν έχω νιώσει έτσι φεύγοντας από το γήπεδο.
Ποτέ δεν έχω νιώσει ντροπιασμένος στα 32 χρόνια που παίζω γκολφ.
Δεν ξέρω γιατί.
Ακόμα δεν ξέρω.
ΔΥΟ ΜΕΡΕΣ ΑΡΓΟΤΕΡΑ
Είναι Κυριακή του Μάστερς. Είναι κάτι μοναδικό.
Ο Σέφλερ είναι στην κορυφή της βαθμολογίας από την Παρασκευή.
Για να νικήσεις σε Major, πρέπει να εμπιστεύεσαι το παιχνίδι σου.
Τι θες πιο πολύ από νίκη στο Μάστερς
και τι καλύτερη ευκαιρία από προβάδισμα την Κυριακή;
ΣΕΦΛΕΡ
Θέλω να θυμάσαι δύο πράγματα. Πρώτον, δεν είσαι σε άγνωστη περιοχή.
Αυτό κάνεις κι έκανες πάντα. Άλλη μια μέρα γκολφ.
Και το δεύτερο, όλα είναι στο χέρι του Θεού.
Πάμε, λοιπόν.
-Πάμε, μικρέ. -Εντάξει!
Ναι, σκέφτεσαι το πράσινο σακάκι. Ναι, σκέφτηκα τη νίκη.
Όλα αυτά περνούν από το μυαλό σου.
Όταν η καρδιά σου χτυπά σαν τρελή, αυτές οι βολές δυσκολεύουν πολύ.
Ναι. Πάμε, πλήρης εμπιστοσύνη, μωρό μου.
Πήγε και χαμηλά.
Αυτό κι αν ήταν καλό! Τι τριάρι για τον Σέφλερ!
Απίστευτο!
Αν κερδίσει σήμερα, θα είναι η τέταρτη νίκη του σε διάστημα 57 ημερών.
Έχω μείνει άναυδος. Είναι καταπληκτικό.
ΤΖΟΥΠΙΤΕΡ, ΦΛΟΡΙΝΤΑ
-Πού είδες τον τελικό του φετινού Μάστερς; -Δεν είμαι σίγουρος ότι τον είδα.
Είναι κακό. Δεν ξέρω καν ποιος κέρδισε.
Κι όμως, ξέρεις.
Ο Σκότι Σέφλερ, σωστά; Ναι. Ο Σκότι. Κόλλησα λίγο.
Εντάξει, σκατά. Ήταν κακό.
Ο Σέφλερ επισκιάζει τους πάντες στην Αγκούστα!
Έχεις ονειρευτεί τόσες φορές να κερδίσεις στο Μάστερς
που όταν συμβεί στ' αλήθεια, λες "Όντως συμβαίνει;"
Γι' αυτό, προσπάθησα να το βιώσω ολοκληρωτικά.
Ο πρωταθλητής στο Μάστερς για το 2022, ο Σκότι Σέφλερ.
Έτσι είναι το γκολφ. Όλα κινούνται συνεχώς.
Έχεις τον Μπρουκς Κέπκα τον οποίο ξεπροβοδίζουν στην έξοδό του,
και έχουμε τον ανερχόμενο Σκότι Σέφλερ.
Είναι η περιστρεφόμενη πόρτα του ανταγωνισμού και της επιτυχίας.
Μπες όσο προλαβαίνεις.
Κόουβ. Θα φέρεις το παιχνίδι σου; Έλα.
Ζηλεύω όταν κερδίζουν άλλοι. Λέω "Να πάρει, έπρεπε να 'μουν εγώ".
Έλα.
Θεωρώ ότι είμαι αρκετά καλός για να έχω πολλές νίκες κάθε έτος,
αλλά δεν το κάνω τώρα.
Εδώ και 1,5 χρόνο έχω κάποια ερωτηματικά.
"Θα είναι ο ίδιος γκόλφερ;" Θα είμαι ποτέ το ίδιο;
Ακόμα δεν ξέρω πού βρίσκομαι.
Ξέρω ότι είναι μεγάλη ερώτηση, αλλά τι έπεται για τον Μπρουκς Κέπκα;
Τι έπεται;
Όταν είσαι στο χαμηλότερο σημείο, μπορείς είτε να παραιτηθείς
είτε να τη βρεις την άκρη.
Νομίζω ότι αυτό...
Δεν ξέρω.
Αυτό το LIV, το τουρνουά των Σαουδαράβων, μοιάζει να παίρνει φόρα.
Το έχεις σκεφτεί καθόλου;
ΣΤΗ ΣΥΝΕΧΕΙΑ...
Αξιωματούχοι στη Σαουδική Αραβία θέλουν να στήσουν πρωτάθλημα γκολφ
που θα ανταγωνίζεται το PGA.
Υπάρχει μια μάχη για την εξουσία στο γκολφ.
Ο Ίαν Πόλτερ στην εκκίνηση.
Δεν έχουμε ξαναδεί κάτι τέτοιο στον αθλητισμό.
Γαμώτο, φίλε.
Είναι μια απόφαση με πολλές αβεβαιότητες. Δεν ξέρω πώς θα εξελιχθεί.
Γαμώτο!
Υποτιτλισμός: Λιουμπίνκα Δημητρόβα